stanford-oval/wikipedia huggingface dataset:
רוג'ר אשטון-גריפית'ס
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1984 |  | The Zany Adventures of Robin Hood | רכב |  |
| 1985 | ברזיל | Brazil | כומר |  |
| 1985 |  | Dreamchild | מר דאקוורת' |  |
| 1985 | שרלוק הולמס הצעיר | Young Sherlock Holmes | המפקח לסטרייד |  |
| 1985 | פיראטים | Pirates | מונהד |  |
| 1985 | הרבה ולא כלום | Plenty | מפיק רדיו |  |
| 1986 | ירח דבש מכושף | Haunted Honeymoon | פרנסיס ג'וניור |  |
| 1987 | אמפייר סטייט | Empire State | מהמר בבית הקפה |  |
| 1989 | הטבח, הגנב, אשתו והמאהבת | The Cook, the Thief, His Wife & Her Lover | טרפין |  |
| 1989 |  | Seven Minutes | שומר |  |
| 1990 | המסע אל הרי הירח | Mountains of the Moon | לורד קאולי |  |
| 1990 | שיקגו ג'ו והדוגמנית | Chicago Joe and the Showgirl | המפקח טאר |  |
| 1991 | המלך ראלף | King Ralph | צלם מלכותי |  |
| 1993 | ארץ הצללים | Shadowlands | ד"ר מונק |  |
| 1994 | טירופו של המלך ג'ורג' | The Madness of King George | חבר פרלמנט |  |
| 1995 | התחדשות | Restoration | מר באנג |  |
| 1996 | דיוקנה של גברת | The Portrait of a Lady | בוב בנטלינג |  |
| 1996 | ג'וד | Jude | מנהל מכירה פומבית |  |
| 1996 | הרוח בערבי הנחל | The Wind in the Willows | תובע |  |
| 1997 | איימי פוסטר והאיש מהים | Swept from the Sea | קנון ואן סטון |  |
| 1999 |  | You're Dead | קליף סניפטון |  |
| 2001 | סיפורו של אביר | A Knight's Tale | בישוף |  |
| 2001 |  | Deflation |  | סרט קצר; כתיבה ובימוי |
| 2002 | כנופיות ניו יורק | Gangs of New York | פי. טי. ברנום |  |
| 2002 | ניקולס ניקלבי | Nicholas Nickleby | רופא |  |
| 2003 | מה שבחורה רוצה | What a Girl Wants | לורד אורווד |  |
| 2004 |  | Devil's Gate | איגל |  |
| 2005 | האחים גרים - למבוגרים בלבד | The Brothers Grimm | ראש העיר |  |
| 2006 |  | Irish Jam | טום פלנרי |  |
| 2008 |  | Mutant Chronicles | Science Monk |  |
| 2009 | כוכב בהיר | Bright Star | מוכר ספרים |  |
| 2009 |  | Samuel Johnson: The Dictionary Man | סמואל ג'ונסון |  |
| 2009 | מעונה | Tormented | מר האמפג' |  |
| 2009 |  | Hell's Pavement | דאפיד טיודור |  |
| 2010 | כשתפגשי זר גבוה ומסתורי | You Will Meet a Tall Dark Stranger | ג'ונתן וונץ' |  |
| 2011 |  | A Gun for George | מר מאדוק | סרט קצר |
| 2013 |  | Summer in February | ג'ורי |  |
| 2014 | גרייס ממונקו | Grace of Monaco | אלפרד היצ'קוק |  |
| 2014 | מר טרנר | Mr. Turner | הנרי ויליאם פיקרסגיל |  |
| 2015 |  | The London Firm | הקבלן |  |
| 2015 |  | Dragonheart 3: The Sorcerer's Curse | הקדר |  |
| 2015 |  | The Lobster | רופא |  |
| 2017 |  | Breathe | כומר |  |
| 2017 | בית המזימות | Crooked House | גייטסקיל |  |
| 2017 | סטלין מת! | The Death of Stalin | מוזיקאי |  |
| 2022 |  | The Other Me | זר |  |
| 2023 |  | North Star |  |  |
| TBA |  | Savage House | ד"ר האמינגס |  |
הערות שוליים

↑  New York Times
↑  "Game of Thrones Season 6 Mace Tyrell Interview with Roger Ashton-Griffiths". flicksandthecity.com. 29 במאי 2016. נבדק ב-28 בספטמבר 2016. {{cite web}}:  (עזרה)
| --- | --- |
בקרת זהויות :  GND: 1061686094  LCCN: no2016045227  VIAF: 312620337   WorldCat (עם VIAF): 312620337
קרל מרלנטס

| --- | --- |

 לידה:  24 בדצמבר 1944 (בן 79) אסטוריה, אורגון
 מדינה:  ארצות הברית 
 מקום לימודים:  אוניברסיטת ייל, Seaside High School, יוניברסיטי קולג', ג'ונתן אדוארדס קולג' 
 שפות היצירה:  אנגלית 
 פרסים והוקרה:  פרס ג'יימס פנימור קופר (2011)  מלגת רודס (1967)  צלב הצי  מדליית האוויר  לב הארגמן  כוכב הארד 
 
קרל מרלנטס (באנגלית: Karl Marlantes;‏ 24 בדצמבר 1944) הוא סופר אמריקאי, מחבר הספר "מטרהורן".
תולדות חייו ויצירתו

פרספילד נולד בעיירה אסטוריה וגדל בעיירה סיסייד, שבמדינת אורגון. בשנים 1964-1967 השלים תואר ראשון באוניברסיטת ייל. במהלך לימודיו באוניברסיטה, השלים קורס קצינים במסגרת העתודה האקדמית של חיל הנחתים של ארצות הברית והוסמך כסג"ם. מרלנטס זכה במלגת רודז ללימודי תואר שני באוניברסיטת אוקספורד. מרלנטס בחר להפסיק את לימודיו לאחר סמסטר, בשל מלחמת וייטנאם, ופנה לנחתים בבקשה להקדים את שירותו הפעיל בחיל. בקשתו נתקבלה ובשנת בשנת 1968 התגייס מרלנטס לחיל הנחתים, עבר הכשרה כלוחם וקורס קציני חי"ר והוצב כמפקד מחלקה בגדוד הראשון שברגימנט הנחתים ה-4 שבדיוויזיית הנחתים השלישית ולחם בווייטנאם. באחד הקרבות הוביל מרלנטס כוח פלוגתי במתקפה על יעד מבוצר שהוחזק בידי צבא צפון וייטנאם. על גבורתו בלחימה עוטר בצלב הצי. בהמשך המלחמה הוענקו לו גם העיטורים כוכב הארד, מדליית האוויר וכן עיטור לב הארגמן על פציעה בקרב שהוענק לו פעמיים. בשנת 1970 השתחרר מן השירות ושב ללימודיו באוקספורד. בהמשך פנה לעסקים ושימש כמנהל מפעל וכיועץ אסטרטגי לחברות. בשנת 2010 יצא לאור ספרו הראשון "מטרהורן".
הערות שוליים

↑  קרל מרלנטס, "מטרהורן", הוצאת כתר, 2014, עמוד 8.
↑  ציפי שמילוביץ, "יצירת תופת", ידיעות אחרונות "המוסף לשבת", ‏ 06.02.2015, עמודים 22-24.
↑  Valor awards for Karl Marlantes, מתוך אתר "Military Times".
↑   הארץ, ספרים חדשים, באתר הארץ, 9 בינואר 2015.
| --- | --- |
בקרת זהויות :  NLI: 987007526649405171  PLWABN: 9810548964505606  BNE: XX5554523  BnF: cb16623796z (data)  GND: 1025047818  ICCU: LO1V374003  ISNI: 0000 0000 8459 2752  LCCN: no2010010196  NTA: 327598298  SELIBR: 336305  SUDOC: 164990976  VIAF: 106896414   WorldCat (עם VIAF): 106896414
רוג'ר ביירן

רוג'ר ביירן (באנגלית: Roger Byrne;‏ 8 בספטמבר 1929 – 6 בפברואר 1958) היה כדורגלן אנגלי, ששיחק בעמדת הקשר אחורי. הוא היה אחד מ"תינוקות באזבי", כינויה של קבוצת שחקנים צעירים ששיחקו בשנות ה-50 במנצ'סטר יונייטד תחת שרביטו של מאט באזבי. היה אחד הקורבנות באסון האווירי במינכן.
ביוגרפיה

ביירן נולד ב-8 בספטמבר 1929 והיה בן יחיד להוריו ויליאם הנרי וג'סי ביירן. הוא התחייב לשנתיים בשירות הלאומי בחיל האוויר המלכותי, שם לא נחשב מספיק טוב כדי לשחק כדורגל ולכן במקום זאת שיחק רוגבי. את קריירת הנוער שלו התחיל בקבוצה ריידר ברו בויז שם משך את תשומת ליבו של ג'ו ארמסטרונג, אז סקאוטר של מנצ'סטר יונייטד, שהציע לו משרות חובבניות במועדון. ביירן הפך לכדורגלן מקצועי זמן קצר לאחר מכן והיה לראשון בחבורת "תינוקות באזבי".
הוא היה לקפטן מנצ'סטר יונייטד מעונת 1955/56 ואילך ושיחק לפי הסגנון המסורתי בעמדת המגן השמאלי. ביירן מעולם לא נחשב לכדורגלן שנולד עם הכישרון. הוא לא התמצא בתיכולים והיכולות האוויריות שלו שאפו למתחת לממוצע, ובכל זאת, מוסר העבודה המדהים ואינטליגנציית המשחק שלו עזרו לו להתמקם היכן שצריך ולהגיב לסכנה במהירות. ביירן חידש בכך שבניגוד לתקופה זו שבה המגנים פעלו רק בהגנה, מיומנותו הייתה להשתתף גם במשחק ההתקפי כשהוא פותח בריצות קדימה. אולי תכונתו הטובה ביותר באה לידי ביטוי במנהיגות הכריזמטית שלו בה עודד את שחקניו, וגם כעבור 60 שנה לאחר מותו הוא עדיין נחשב לאחד הקפטנים הגדולים שהיו למנצ'סטר יונייטד. ביירן זכה עימה באליפות אנגליה שלוש פעמים בעונות 1951/52, 1955/56 ו-1956/57, הגיעה לגמר גביע ה-FA ב-1957 אותו הפסידו לאסטון וילה וגם היה שותף להגעתה לחצי גמר גביע אירופה לאלופות בעונת 1956/57. באותה עונה מנצ'סטר יונייטד הייתה לקבוצה האנגלית הראשונה שהופיעה אי פעם בתחרות.
ביירן היה חבר קבוע במדי נבחרת אנגליה של המאמן וולטר וינטרבוטום במהלך שנות ה-50, והיה אחד המועמדים להיות קפטן שלה לאחר פרישתו של בילי רייט ממשחק ב-1959. במונדיאל 1954 אנגליה הודחה ברבע הגמר נגד אורוגוואי והוא שותף בכל משחקיה. ביירן ערך בה 33 הופעות ומאז הופעת הבכורה שלו נגד סקוטלנד באפריל 1954 ועד האחרונה בנובמבר 1957 נגד צרפת, שיחק בכל משחקי הנבחרת מבלי להחמיץ אף אחד ובכך הוא מחזיק בשיא. עם זאת, לא הצליח לכבוש אף שער על אף שבעט שני פנדלים אותם החמיץ נגד ברזיל ויוגוסלביה בשנת 1956.
ביוגרפיה > מותו

ביירן נהרג ב-6 בפברואר 1958 באסון האווירי במינכן כשהוא בן 28 בלבד, ולמבוגר ביותר מבין שמונת השחקנים ההרוגים. בעקבות המאורע פספס בדרך לביתו את הבשורה שאשתו, ג'וי, הייתה אמורה ללדת את ילדם הראשון. טקס ההלוויה נערך בכנסיית הקהילה של פליקסטון וגופתו של ביירן נשרפה. כעבור שמונה חודשים ממותו נולד בנו ב-7 באוקטובר בשם רוג'ר ג'וניור. בסוף שנות ה-60 ותחילת ה-70 בנו היה למביא כדורים באולד טראפורד. ג'וניור התגורר בסווינדון שבוילטשייר ועבד בתור בכיר במועצה המקומית. הוא נפטר מסרטן בדצמבר 2011 בגיל 53 והותיר אחריו את אמו שהייתה בשלב זה בשנות השבעים לחייה.
כמה שנים לאחר מותו הוחלט כי בניוטון הית' שבאזור מרכז העיר מנצ'סטר יקרא רחוב על שמו. גם כבישים ושבילים באחוזה נקראו על שמות שאר ההרוגים ובהם טומי טיילור, אדי קולמן, מרק ג'ונס, בילי ווילן, דייוויד פג וכמו גם מתחם דיור בשם דאנקן אדוארדס.
הביוגרפיה, רוג'ר ביירן - קפטן "תינוקות באזבי", נכתבה בידי איין מקרטני ופורסמה ב-2 בדצמבר 2000. דרמת הטלוויזיה "יונייטד" ב-2011 התמקדה בהצלחות של קבוצתו ובאסון האווירי במינכן, אך בטעות ציינה את מרק ג'ונס כקפטן הקבוצה ואילו ביירן אפילו לא הוזכר כחלק ממנה.
סטטיסטיקות קריירה > מועדונים

| מועדון | עונה | ליגה | ליגה> הופעות | ליגה> שערים | גביע ה-FA> הופעות | גביע ה-FA> שערים | גביע אירופה> הופעות | גביע אירופה> שערים | אחר> הופעות | אחר> שערים | סה"כ הכל> הופעות | סה"כ הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| מנצ'סטר יונייטד | 1951/1952 | פוטבול ליג | 24 | 7 | 1 | 0 | 0 | 0 | 0 | 0 | 25 | 7 |
| מנצ'סטר יונייטד | 1952/1953 | פוטבול ליג | 40 | 2 | 4 | 1 | 0 | 0 | 1 | 1 | 45 | 4 |
| מנצ'סטר יונייטד | 1953/1954 | פוטבול ליג | 41 | 3 | 1 | 0 | 0 | 0 | 0 | 0 | 42 | 3 |
| מנצ'סטר יונייטד | 1954/1955 | פוטבול ליג | 39 | 2 | 3 | 0 | 0 | 0 | 0 | 0 | 42 | 2 |
| מנצ'סטר יונייטד | 1955/1956 | פוטבול ליג | 39 | 3 | 1 | 0 | 0 | 0 | 0 | 0 | 40 | 3 |
| מנצ'סטר יונייטד | 1956/1957 | פוטבול ליג | 36 | 0 | 6 | 1 | 8 | 0 | 1 | 0 | 51 | 1 |
| מנצ'סטר יונייטד | 1957/1958 | פוטבול ליג | 26 | 0 | 2 | 0 | 6 | 0 | 1 | 0 | 35 | 0 |
| מנצ'סטר יונייטד | סה"כ קריירה | סה"כ קריירה | 245 | 17 | 18 | 2 | 14 | 0 | 3 | 1 | 280 | 20 |
סטטיסטיקות קריירה > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 1954 | 9 | 0 |
| 1955 | 8 | 0 |
| 1956 | 9 | 0 |
| 1957 | 7 | 0 |
| סה"כ | 33 | 0 |
תארים

אליפות אנגליה (3): 1951/52, 1955/56, 1956/57
מגן הקהילה (3): 1952, 1956, 1957
קרל מנגר (מתמטיקאי)

| --- | --- |

 לידה:  13 בינואר 1902 וינה, האימפריה האוסטרו-הונגרית 
 פטירה:  5 באוקטובר 1985 (בגיל 83) היילנד פארק, ארצות הברית 
 ענף מדעי:  מתמטיקה
 מקום מגורים:  אוסטריה, ארצות הברית
 מקום קבורה:  בית הקברות גרייסלנד 
 מקום לימודים:  Bundesgymnasium Döbling (1920)  אוניברסיטת וינה (1924) 
 מנחה לדוקטורט:  הנס האן 
 מוסדות:  אוניברסיטת וינה (1927–1937)  המכון לטכנולוגיה של אילינוי (1948–1971)  אוניברסיטת רייס (1930–1931)  אוניברסיטת נוטרדאם (1937–1948)  אוניברסיטת הרווארד (1930–1931)  אוניברסיטת אמסטרדם (1925–1927) 
 תלמידי דוקטורט:  ויטולד הורוויץ', Joseph Landin, James Crawford Abbott, Frederick P. Jenks, Mary Petronia van Straten, Joseph Bernard Harkin, Henry F. Debaggis, Richard William Sielaff, Herbert Ian Whitlock, Berthold Schweizer, Helen Lorraine Skala, Helene Reschovsky, Hans Hornich, Michel A. McKiernan, Georg Nöbeling, Franz Alt, אברהם ולד, Lester John Senechal 
 פרסים והוקרה:  פרס ליבן (1928) 
 תרומות עיקריות
 מנגר נחשב לאחד ממייסדי גאומטריית המרחקים, תרומתו הידועה ביותר היא ספוג מנגר
 
ערך זה עוסק במתמטיקאי האמריקאי-אוסטרי, קרל מנגר (הבן). אם התכוונתם לכלכלן האוסטרי, בעל-השם הכמעט-זהה (האב), ראו .
קרל מנגר (בגרמנית: Karl Menger; 13 בינואר 1902 –  5 באוקטובר 1985) היה מתמטיקאי אמריקני יליד-אוסטריה, בעל תחומי עניין מרובים, חבר החוג הווינאי.
חייו

קרל מנגר נולד בווינה ב-1902, כבנו-מחוץ-לנישואין של הכלכלן האוסטרי קרל מנגר. כמתמטיקאי עסק באלגברה, בעקומות, בתורת הממדים ובגאומטריה. כמו כן תרם לתורת המשחקים ולמדעי החברה. מנגר, שהחל בלימודי פיזיקה, עבר למתמטיקה בעידודו של האנס האן, ובהמשך, תחת הנחייתו, קיבל תואר דוקטור ב-1924 באוניברסיטת וינה. שנה אחר כך הזמין אותו בראואר ללמד באוניברסיטת אמסטרדם. כעבור שנתיים חזר לווינה, למשרת ראש החוג לגאומטריה, וב-1928 מונה לפרופסור. ב-1938, עקב השתנות האקלים הפוליטי (האנשלוס) התפטר ממשרתו והיגר לארצות הברית. עד 1946 היה פרופסור באוניברסיטת נוטרדאם באינדיאנה ובין 1946 ל-1972 במכון הטכנולוגי של אילינוי בשיקגו.
תרומתו הידועה ביותר היא ספוג מנגר (הנקרא לפעמים "ספוג שרפינסקי"), שהוא גרסה תלת־ממדית של שטיח שרפינסקי וקשור גם לקבוצת קנטור.
יחד עם ארתור קיילי נחשב מנגר לאחד ממייסדי גאומטריית המרחקים, כיוון שניסח פורמלית את המושגים זווית ועקמומיות במונחים פיזיקליים כמותיים הניתנים למדידה, כלומר בערכים של מרחק. ביטויים אלו נקראים הדטרמיננטה של קיילי ומנגר.
בשנת 1927 גילה וניסח מנגר משפט מתורת הגרפים הקרוי על שמו: עבור גרף סופי, המספר המקסימלי של מסלולים זרים בין שני צמתים זהה למספר המינימלי של קשתות שיש להסיר בכדי לנתק את הגרף. משפט זה מוכלל על ידי משפט זרימה מקסימלית - חתך מינימלי.
בשנות ה-20 היה מנגר חבר בחוג הווינאי, ומשתתף פעיל בדיוניו שעסקו בפילוסופיה מדעית ובמדעי החברה. ניסיונותיו לפעול במתכונת החוג בארצות הברית לא צלחו.
מנגר בן ה-83 נפטר בהיילנד פארק, באילינוי שבארצות הברית, בשנת 1985.
ראו גם

אברהם ולד – תלמידו הנודע שמנגר הבן אף ליווה במהלך הדוקטורט של ולד
איור מחשב של ספוג מנגר
רובעי אמסטרדם

רובעי אמסטרדם או מחוזות אמסטרדם (בהולנדית: Stadsdelen Van Amsterdam) הם חלוקה אדמיניסטרטיבית שמפצלת את העיר אמסטרדם שבהולנד לשמונה רבעים (Stadsdelen) מוניציפליים.
לכל רובע יש ועדה מבצעת (Bestuurscommissie) שנבחרה מראש על ידי מועצת העיר המרכזית ודואגת לכל צורכי התושבים (כגון דרכונים ורישיונות נהיגה, איסוף אשפה, רווחה והיתרי בניה), דואגת לאתרים הפופולרים שבה (פארקים, מוזיאונים, חיי לילה ואירועים חברתיים, בידור ופנאי, רחובות כיכרות וגשרים) וקובעת חוקים חדשים הנכונים לאותו הרובע שבו היא שולטת.
היסטוריה

הרבעים הראשונים נקבעו בשנת 1981 והתמזגו עם רבעים אחרים שנוצרו בשנים מאוחרות יותר. כיום לאמסטרדם שמונה רבעים המכסים את כל חלקיה של העיר והם תוצאה של רפורמה גדולה שהתקיימה בשנת 2010. במערכת הרבעים הנוכחית לכל רובע מונים כ-80,000 עד כ-140,000 אלף איש אשר שווים בגודלם לכמות התושבים בעירייה ממוצעת.
רובעי אמסטרדם

אמסטרדם המרכזית (Amsterdam Centrum)
צפון אמסטרדם (Amsterdam Noord)
מזרח אמסטרדם (Amsterdam Oost)
דרום מזרח אמסטרדם (Amsterdam Zuidoost)
דרום אמסטרדם (Amsterdam Zuid)
מערב אמסטרדם (Amsterdam West)
המערב החדש (Amsterdam Nieuw West)
וסטפורט (Westpoort)
רכבת טרוצקי

לאון טרוצקי (מימין) בקרון הרכבת המשוריינת שלו, 1920
טרוצקי על הרציף של אחת הקרונות.
העיתון "בדרך" (1920).
צוות פיקוד הרכבת.
רכבת טרוצקי (ברוסית: Поезд Троцкого) הוא כינויה של רכבת משוריינת אישית שהוקמה בהוראת לב טרוצקי בשנת 1918. הרכבת כללה תחנת טלגרף, ספרייה, בית דפוס, מרכז רדיו, מוסך מכוניות ואפילו טייסת קטנה; צוותו כלל מומחי אספקה צבאיים ואזרחיים רבים. הרכבת פרסמה עיתון משלה, "בדרך", ששימש למסע פרסום בקרב חיילי הצבא האדום: אירועים רוסיים ועולמיים כאחד שכיסו בחומרי החדשות שלה. הרכבת המשוריינת וצוותה ספגו שוב ושוב ממתקפות אוויר וירי תותחים של האויב, ולעיתים הם נאלצו לקחת חלק ישיר בלחימה.
במהלך מלחמת האזרחים ביקרו ברכבת הרבה דמויות בולשביקיות מפורסמות, בהן יוסיף סטלין, כמו גם עיתונאים וסופרים. הרכבת כונתה "רכבת הניצחון" והוענק לה בשנת 1919 עיטור הדגל האדום, על תרומתה להקמת הצבא האדום ולביסוס כוחו של הבולשביזם ברוסיה הסובייטית לאחר מכן. בשנת 1922 תוכנן לארגן את הצגת הרכבת המפורסמת בתערוכה, וכן לקיים את "שבוע היסטוריית הרכבת"; מאוחר יותר, בקשר לרדיפת טרוצקי, סיפור ההיסטוריה של הרכבת הושתק בברית המועצות.
רובע צ'אויאנג (בייג'ינג)

| --- | --- |

מרכז העסקים הראשי של בייג'ינג
 מדינה:  הרפובליקה העממית של סין הרפובליקה העממית של סין
 מחוז עירוני:  בייג'ינג
 שטח:  464.9 קמ"ר
 גובה:  34 מטרים
 אוכלוסייה:  ‏
  ‑ ברובע:  3,452,460 (2020)
  ‑ צפיפות:  7,426 נפש לקמ"ר (2020)
 קואורדינטות:  39°55′13″N 116°26′15″E﻿ / ﻿39.92038°N 116.43737°E﻿ / 39.92038; 116.43737 
 אזור זמן:  UTC +8
 http://www.bjchy.gov.cn/
  מפת מיקום  מפה מפורטת   (למפת בייג'ינג מוגדלת) חביי טיינג'יןצָ'אוֹיָאנְג(למפת בייג'ינג רגילה) חביי טיינג'יןצָ'אוֹיָאנְג    מיקומו של רובע צ'אויאנג במחוז העירוני בייג'ינג tabBackground:;tabBorder:#aaa;defaultTab:0;
צָ'אוֹיָאנְג (בסינית מפושטת: 朝阳区; בסינית מסורתית: 朝陽區; בפין-יין: Cháoyáng Qū; תעתיק: צָ'אוֹיָאנְג צ'וּ') הוא רובע במרכז המחוז העירוני בייג'ינג שבצפון הרפובליקה העממית של סין. על פי מפקד האוכלוסין משנת 2020 אוכלוסיית הרובע מנתה 3,452,460 תושבים, זהו הרובע המאוכלס ביותר בבייג'ינג והוא מחולק ל-24 תתי-רבעים ו-19 אזורים חצי-עירוניים.
הרובע משתרע על פני 464.9 קילומטרים והוא גובל מצפון ברבעים צ'אנגפינג ושוניי, ממזרח ברובע טונגג'ואו, מדרום ברובע דאשינג וממערב ברבעים האידיין, פנגטאי, שיצ'נג ודונגצ'נג.
ברובע נמצאות מרבית השגרירויות הזרות, הממוקמות בבייג'ינג, וכמו כן גם רחוב הברים הנודע סאנליטון, מרכז העסקים הראשי של בייג'ינג, האצטדיון האולימפי, שנבנה לקראת אולימפיאדת הקיץ של שנת 2008 ונמל התעופה הבינלאומי בייג'ינג קפיטל.
גלריית תמונות

האצטדיון האולימפי של בייג'ינג
פארק השעשועים "Happy Valley"
פארק צ'אויאנג
הערות שוליים

↑  China: Bĕijīng Municipal Province (Districts and Townships) - Population Statistics, Charts and Map, www.citypopulation.de
| רובעי בייג'ינג |
| --- | --- | --- |
| רבעים | דונגצ'נג • שיצ'נג • צ'אויאנג • האידיין • פנגטאי • שה-ג'ינגשאן • מנטואוגואו • פאנגשאן • טונגג'ואו • שוניי • צ'אנגפינג • דאשינג • חוואיז'ואו • פינגגו • מי-יון • ינצ'ינג |  |
| בעבר | צ'ונגוון • שואנוו • ינשאן |  |
| --- | --- |
בקרת זהויות :  NLI: 987007540355505171  LCCN: nr93004214  NLA: 36701844  VIAF: 266263667   WorldCat (עם VIAF): 266263667 
ערך זה הוא קצרמרבנושא גאוגרפיה של סין. אתם מוזמנים לתרום לוויקיפדיה ו.
קרל מריה דימלובר

| --- | --- |

קרל מריה דימלובר
 לידה:  27 במאי 1896 פרייסינג, הקיסרות הגרמנית הקיסרות הגרמנית
 פטירה:  18 במרץ 1988  (בגיל 91) סיסהאופט, גרמניה המערבית גרמניה המערבית
 מדינה:  גרמניה המערבית, גרמניה הנאצית, הקיסרות הגרמנית 
 השתייכות:   צבא הקיסרות הגרמנית  רייכסווהר אס אס ואפן אס אס
 תקופת הפעילות:  1914–1945 (כ־31 שנים)
 דרגה:   אובר-גרופנפיהרר
 תפקידים בשירות
 מפקד דיוויזיית האס אס ה-6 מפקד קורפוס האס אס ה-12 מפקד קורפוס האס אס ה-16
 פעולות ומבצעים
 מלחמת העולם הראשונה מלחמת העולם השנייה
 עיטורים
  צלב הברזל דרגה ראשונה   צלב הברזל דרגה שנייה   צלב הברזל דרגה ראשונה   צלב הברזל דרגה שנייה   אות הפציעה (שחור)   צלב האבירים של צלב ההצטיינות במלחמה (עם חרבות)   הצלב הגרמני בכסף
 
אובר-גרופנפיהרר קרל מריה דימלובר (בגרמנית: Karl Maria Demelhuber; 27 במאי 1896 – 18 במרץ 1988) היה מפקד בכיר בוואפן אס אס שפיקד על כוחות במלחמת העולם השנייה.
ביוגרפיה > תחילת דרכו

דימלובר נולד ב-27 במאי 1896 בעיר פרייסינג שבקיסרות הגרמנית. עם פרוץ מלחמת העולם הראשונה ב-1914 התגייס לצבא הקיסרות הגרמנית, וב-1916 הגיע לדרגת לוטננט. במהלך המלחמה הוא עוטר בשתי הדרגות של צלב הברזל ובאות הפציעה השחור. ב-1919 הוא הועלה לדרגת אובר-לויטננט, ועם פירוקו של הצבא הקיסרי הצטרף לרייכסווהר, ופרש ממנו ב-1920. בינואר 1921 הצטרף למשטרת בוואריה, ושרת כמפקד מחלקה. כבר ב-20 בפברואר 1922 הצטרף למפלגה הנאצית וקיבל את מספר החבר 4.439. ב-1 ביוני 1933 הועלה לדרגת האופטמן במשטרה. ב-1 במאי 1934 הצטרף לאס אה, וקיבל דרגת שטנדרטנפיהרר, אך ב-15 במרץ 1935 עבר לאס אס וקיבל דרגה נמוכה יותר של אוֹבר-שטורמבאנפיהרר. מספר החבר שלו באס אס היה 252.392. מאפריל של אותה שנה היה מפקד גדוד ברגימנט הפאנצרגרנדיר אס אס ה-3 "דויטשלנד", וב-1 באוקטובר 1936 הוא הועלה לדרגת שטנדרטנפיהרר ומונה למפקד רגימנט האס אס "גרמאניה".
ביוגרפיה > מלחמת העולם השנייה

עם פרוץ מלחמת העולם השנייה בספטמבר 1939 היה דימלובר מפקד רגימנט האס אס "גרמאניה", והוא פיקד עליו במהלך המערכה בפולין, אשר במהלכה ביצעו אנשי הרגימנט שלו פוגרומים רבים כנגד היהודים. באוקטובר של אותה שנה הוכפף הרגימנט שלו תחת דיוויזיית אס אס "דאס רייך". ב-30 בינואר 1940 הועלה לדרגת אוברפיהרר, והשתתף עם הרגימנט במערכה על צרפת ועל ארצות השפלה. ב-25 בנובמבר של אותה שנה הוא מונה למפקד האס אס והמשטרה במזרח הגנרלגוברנמן. ב-24 באפריל 1941 מונה למפקד בריגדת האס אס ה-1, וב-15 במאי של אותה שנה מונה למפקד הקבוצה הצבאית אס אס "נורד", אשר הוצבה בפינלנד. עם פתיחת מבצע ברברוסה, פתחה הקבוצה במבצע שועל כסוף יחד עם הכוחות של צבא פינלנד, ונעה מכיוון לפלנד אל שטחי ברית המועצות. התקיפה נמשכה מספר חודשים ולא הצליחה לשבור את ההגנה הסובייטית. בספטמבר שונה שם הכוח שתחת פיקודו ל"דיוויזיית אס אס הררית השישית נורד", וב-9 בנובמבר הוא הועלה לדרגת בריגדפיהרר.
לאחר החורף הקשה של 1941-1942, הדיוויזיה המחוזקת השתתפה בבלימת התקפת האביב הסובייטית באזור והפעם הצליחה להחזיק את הקו. ב-20 באפריל 1942 הועלה דימלובר לדרגת גרופנפיהרר, ומונה למפקד האס אס והמשטרה בהולנד. ב-21 ביוני 1944 הוא הועלה לדרגת אובר-גרופנפיהרר. הוא החזיק בתפקיד עד 18 באוקטובר 1944 עת מונה למפקד קורפוס האס אס ה-12, הוא פיקד על הקורפוס במשך יומיים בלבד. בינואר 1945 מונה למפקד קורפוס האס אס ה-16, ולחם עמו בקרבות בפומרניה כנגד הצבא האדום.
ביוגרפיה > אחריתו

ב-16 במאי 1945, לאחר סיום המלחמה, נכנע דימלובר לצבא הבריטי, ונחקרה מעורבותו בפשעי מלחמה כנגד יהודים בפולין. ב-17 במאי 1948 הוא שוחרר מהמעצר. ב-1950 הצטרף דימלובר לארגון HIAG - ארגון של וותיקי הוואפן אס אס. ב-1955 הוא עזב את הארגון לאחר ריב עם נשיאו דאז קורט מאייר. הוא נפטר בכפר סיסהאופט ב-18 במרץ 1988 בגיל 91.
רביעון

שיוותריום, ממשפחת הג'ירפיים.
רביעון הוא תור בעידן הקנוזואיקון, בו הופיע והתפתח האדם. הרביעון נמשך מלפני כ-2.6 מיליוני שנים עד ההווה. ברביעון נמצאות התקופות פליסטוקן (כמעט כל משך התור) והולוקן (החל מלפני 11,500 שנה). בראשית המאה ה-21 הוצע להוסיף תקופה חדשה - אנתרופוקן (עידן האדם), אך הצעה זו והגדרת האנתרופוקן שנויות במחלוקת.
מינים נכחדים האופייניים לתקופת הרביעון (ובעיקר לסופה)

האדם הניאנדרטלי (Homo neanderthalensis)
סטגודון (Stegodon)
טוקסודון (Toxodon)
ג'וספורטיגסי (Josephoartigasia)
מגתריום (Megatherium)
מגלודון (Carcharodon megalodon)
גיגנטופיתקוס (Gigantopithecus)
מגלניה (Megalania)
מקרוקניה (Macrauchenia)
ברדלס אמריקני (Miracinonyx)
אריה אמריקני (Panthera leo atrox)
דוב קצר פנים (Arctodus)
קרנף צמרירי (Coelodonta antiquitatis)
צבוע מערות (Crocuta crocuta spelaea)
קמלופס (Camelops)
ממותה צמרית
מסטודון
אריה כיס טורף דיפרוטודון
ביזון הסטפה
גליפטודון
זאב בלהות
מטרידיוכרוס
ראו גם

לוח הזמנים הגאולוגי
רביע א-ת'אני

| חודש | בשנים |
| --- | --- |
אלול: ה'תשנ"ה-ה'תשנ"ו
אב: ה'תשנ"ז-ה'תשנ"ט
תמוז: ה'תש"ס-ה'תשס"ב
סיוון: ה'תשס"ג-ה'תשס"ד
אייר: ה'תשס"ה-ה'תשס"ז
ניסן: ה'תשס"ח-ה'תש"ע
אדר: ה'תשע"א-ה'תשע"ד
שבט: ה'תשע"ה-ה'תשע"ו
טבת: ה'תשע"ז-ה'תשע"ט
כסלו: ה'תש"ף-ה'תשפ"ב
חשוון: ה'תשפ"ג-ה'תשפ"ד
תשרי: ה'תשפ"ה-ה'תשפ"ז
רַבִּיעֻ (אל)תַ'אנִי או רביע אל-אַאחַ'ר (בערבית: رَبِيعُ ٱلثَّانِي، ربيع الآخر) הוא החודש הרביעי בלוח השנה המוסלמי. משמעות השם היא חודש האביב השני, אף כי מאז ביטול עיבור השנים בימי מוחמד עשוי החודש לחול בכל אחת מעונות השנה.
אירועים חשובים בחודש זה

10 ברביע אל-ת'אני - נולד האימאם השיעי ה-11 חסן אל-עסכרי.
הערות שוליים

↑  בשנה הראשונה אדר ב', באחרונה אדר א' וביניהן אדר רגיל.
| --- | --- |
בקרת זהויות :  TDVİA: rebiulahir
רביע אל-אוול

| חודש | בשנים |
| --- | --- |
אלול: ה'תשפ"ד-ה'תשפ"ו
אב: ה'תשפ"ז-ה'תשפ"ט
תמוז: ה'תש"ץ-ה'תשצ"ב
סיוון: ה'תשצ"ג-ה'תשצ"ד
אייר: ה'תשצ"ה-ה'תשצ"ז
ניסן: ה'תשצ"ח-ה'ת"ת
אדר: ה'תת"א-ה'תת"ג
שבט: ה'תת"ה-ה'תת"ו
טבת: ה'תת"ז-ה'תת"ט
כסלו: ה'תת"י-ה'תתי"ב
חשוון: ה'תתי"ג-ה'תתי"ד
תשרי: ה'תתט"ו-ה'תתי"ז
רַבִּיעֻ (א)לְאַוַּל (בערבית: رَبِيعُ ٱلأَوَّل) הוא החודש השלישי בלוח השנה המוסלמי. משמעות השם היא "חודש האביב הראשון", אולם מאז שבוטל עיבור השנים בימי מוחמד יכול החודש לחול בכל אחת מעונות השנה.
אירועים חשובים בחודש זה

8 ברביע אל-אוול - מת האימאם השיעי ה-11 חסן אל-עסכרי.
ב-12 ברביע אל-אוול חלק מהסונים חוגגים את מוולד א-נבי לכבוד יום הולדתו של הנביא מוחמד.
ב-17 ברביע אל-אוול השיעים חוגגים את יום הולדתו של הנביא מוחמד ושל האימאם השיעי השישי ג'עפר א-צאדק.
26 ברביע אל-אוול - נפטר דודו של הנביא מוחמד ואביו של עלי, אבו טאלב.
הערות שוליים

↑  בשנה הראשונה אדר ב', באחרונה אדר א' וביניהן אדר רגיל.
| --- | --- |
בקרת זהויות :  TDVİA: rebiulevvel
קרל מרטנס

| --- | --- |
אין תמונה חופשית
 לידה:  1967 (בן 57 בערך) הולנד הולנד
 שם לידה:  Charles Josina Cornelis Maria Martens 
 ענף מדעי:  ארכיטקטורה, בינוי ערים, צדק תחבורתי
 מקום לימודים:  אוניברסיטת ראדבאוט
 מוסדות:  אוניברסיטת ראדבאוד ניימחן (יוני 2012) 
 
קרל מרטנס (נולד ב-1967) הוא פרופסור לארכיטקטורה ובינוי ערים בטכניון. עומד בראש המעבדה לתחבורה הוגנת, ונחשב למומחה בינלאומי לצדק תחבורתי. בין השנים 2002–2006 כיהן כמנכ"ל ארגון תחבורה היום ומחר.
ביוגרפיה

מרטנס גדל בהולנד, למד לתואר ראשון ותואר שני בתכנון מרחבי, ובשנת 2000 סיים דוקטורט במדיניות ציבורית. כולם מאוניברסיטת ראדבאוט.
בשנת 2000 עלה לארץ, בין השנים 2000–2002 עבד כחוקר בטכניון. בין השנים 2002–2006 עבד כחוקר באוניברסיטת תל אביב, בשנת 2006 חזר להולנד והחל לשמש כפרופסור באוניברסיטת ראדבאוט בתפקיד זה החזיק עד שנת 2019. בשנת 2015 עלה בחזרה לארץ והחל לשמש כפרופסור בטכניון.
בשנת 2014 נבחר מרטנס למקצוען התחבורה של השנה בהולנד.
ספריו

Transport Justice: Designing Fair Transportation Systems, Routledge, 2017
Measuring Transport Equity, Elsevier, 2019 (Editor)
הערות שוליים

↑  Team - Fair Transport Lab, Technion (באנגלית)
↑  Karel Martens – Faculty of Architecture and Town Planning, IIT, Technion – Israel Institute of Technology
↑  Karel Martens: ‘Neem de mens als uitgangspunt’, VerKeersNet, ‏27 בנובמבר 2014 (בהולנדית)
↑  Transport Justice: Designing Fair Transportation Systems, Routledge
↑  Measuring Transport Equity, ScienceDirect
| --- | --- |
בקרת זהויות :  NLI: 987007348466305171  GND: 1018516395  ISNI: 0000 0003 7021 578X  LCCN: n2016009180  NKC: mub2017951834  NTA: 114978506  SUDOC: 228267544  VIAF: 241649910   WorldCat (עם VIAF): 241649910